ครม. มีมติเห็นชอบแต่งตั้งข้าราชการพลเรือนสามัญ กระทรวงเกษตรและสหกรณ์ กระทรวงยุติธรรม
ครม. มีมติเห็นชอบแต่งตั้งข้าราชการพลเรือนสามัญ กระทรวงเกษตรและสหกรณ์ กระทรวงยุติธรรม นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี มีมติเห็นชอบแต่งตั้งข้าราชการพลเรือนสามัญ ตามที่กระทรวงเกษตรและสหกรณ์ เสนอขอความเห็นชอบ เช่น เห็นชอบให้นายสำราญ สาราบรรณ์ อธิบดีกรมส่งเสริมการเกษตร ไปดำรงตำแหน่งรองปลัดกระทรวงเกษตรและสหกรณ์  นายพิเชษฐ์ วิริยะพาหะ อธิบดีกรมส่งเสริมสหกรณ์ ไปดำรงตำแหน่งผู้ตรวจราชการกระทรวง  และแต่งตั้งให้ นายเข้มแข็ง ยุติธรรมดำรง ผู้ตรวจราชการกระทรวง ไปเป็นอธิบดีกรมส่งเสริมการเกษตร และให้นายปราโมทย์ ยาใจ ผู้ตรวจราชการกระทรวง ไปเป็นอธิบดีกรมส่งเสริมสหกรณ์ รวมถึงยังเห็นชอบให้นายมีศักดิ์ ภักดีคง รองปลัดกระทรวงเกษตรและสหกรณ์ ไปเป็นอธิบดีกรมประมงขณะเดียวกัน ยังเห็นชอบตามที่กระทรวงยุติธรรม เสนอขอความเห็นชอบ ได้แก่ เห็นชอบให้นายประสาร มหาลี้ตระกูล อธิบดีกรมคุมประพฤติ ไปดำรงตำแหน่งรองปลัดกระทรวงยุติธรรม และให้นายวิตถวัลย์ สุนทรขจิต ผู้ตรวจราชการกระทรวง ไปดำรงตำแหน่งอธิบดีกรมคุมประพฤติ และให้นายเรืองศักดิ์ สุวารี ผู้ตรวจราชการกระทรวง ไปดำรงตำแหน่งอธิบดีกรมคุ้มครองสิทธิและเสรีภาพนอกจากนั้น สำนักงานสภาความมั่นคงแห่งชาติ หรือ สมช. ยังขอความเห็นชอบอนุมัติรับโอน พลเอก สมศักดิ์ รุ่งสิตา รองปลัดกระทรวงกลาโหม มาบรรจุเป็นข้าราชการพลเรือนสามัญ และดำรงตำแหน่งเลขาธิการสภาความมั่นคงแห่งชาติ หรือ สมช.